കാശ്മീരിലെ നിയന്ത്രണ രേഖയില് നേര്ക്കുനേര് വന്ന് ഇന്ത്യപാക് സൈനികര് ഇരുവിഭാഗവും നിലയുറപ്പിച്ചതിന് കാരണം അറിയാം കാശ്മീര്: നിയന്ത്രണ രേഖയിലെ ചിലേഹാന തിത്വാള് തംഗ്ധര് സെക്ടറില് ഇന്ന് ഇന്ത്യ പാകിസ്ഥാന് സൈനികര് നേര്ക്കുനേര് നിലയുറപ്പിച്ചു. പതിവുപോലെ സംഘര്ഷത്തിന്റെ ബാക്കിയായി ഉണ്ടായ നിയന്ത്രണമായിരുന്നില്ല അത്. ഇരു രാജ്യങ്ങളുടെയും 75ാം സ്വാതന്ത്ര്യദിനം പ്രമാണിച്ച് മധുരം കൈമാറാനായിരുന്നു അത്. പാകിസ്ഥാന്റെ 75ാം സ്വാതന്ത്ര്യ ദിനമായ ഇന്ന് ഇന്ത്യ മധുരം നല്കി പാക് സൈനികര്ക്ക് സ്വാതന്ത്ര്യ ദിനാശംസകള് നേര്ന്നു. ഇന്ത്യന് സൈനികര്ക്ക് മധുരം നല്കി പാകിസ്ഥാനും സ്വാതന്ത്ര്യദിന ആശംസകള് നേര്ന്നു. ഇതിനുപുറമെ പൂഞ്ച്, മെന്ധാര് എന്നിവിടങ്ങളിലും സൈന്യം പാക് സൈന്യത്തിന് മധുരം കൈമാറി. മേഖലയില് ശാന്തിയും സമാധാനവും ഉറപ്പാക്കാനും പാകിസ്ഥാനുമായുളള ഉഭയകക്ഷി ബന്ധം മെച്ചപ്പെടുത്താനുമാണ് മധുരവിതരണമെന്ന് കരസേന അധികൃതര് വ്യക്തമാക്കി.